قوزئی قیبریس تورک جمهوریتی اصل‌لی گؤنول دانیلز، اینگیلتره‌ده گله‌جک آی ائدیله‌جک ارکن سئچیم‌لرده اقتدارداکی محافظه‌کار پارتی‌دن میلت وکی‌لی نامیزدی اولدو.
لندنین ادمونتون بؤلگه‌سین‌دن نامیزدلیگینی قویان دانیلز، سئچیلمه‌سی حالیندا اینگیلیس پارلمانینا گیرن ایلک تورک میلت وکیلی اولا‌جاق.
نامیزدلیگینه باغلی دانیشان دانیلز، اینگیلتره‌دکی تورک توپلومونا سسلنه‌رک،
"چالیشان بیر آنا اولا‌راق و ائتنیک کیملیگیمله توپلوموموزو ان یاخشی شکیلده تمثیل ائدجگیمه اورک‌دن اینانیرام. دیجیتال تکنولوژی و مهندس‌لیک ساحه‌لرینده اوزمانام و اؤولادلاری اوچون ان یاخشی‌سینی ایسته‌ین چالیشان عائله‌لرین قارشیلاشدیق‌لاری چتین‌لیک‌لری آنلایابیلیرم" دئدی.
ادمونتون محافظه‌کار پارتی درنگی باشقانی آدریان کروشاو دا دانیلزین نامیزد گؤستریلمه‌سین‌دن دویدوغو سئوینجی دیله گتیره‌رک،
"گؤنول دانیلزه باخدیغیمیز زامان حیاتی بویونجا چوخ چالیشمیش، باجاریق‌لی و تجروبه‌لی بیرینی گؤروروک. ادمونتونا گؤنول‌دن باغلی. توپلوموموز اوچون یورولما‌دان چالیشاجاغینا اینانیرام" دئیه دانیشدی.
تخمینا 20 ایلدیر ادمونتوندا یاشایان دانیلز، ائولی و ایکی اوشاق آناسی.
دانیلز، 2015 سئچیمینده ده عینی پارتی‌دن و عینی بؤلگه‌دن میلت وکیلی نامیزدی اولموشدو.
